Drugi saziv Narodne skupštine Republike Srpske
Drugi saziv Narodne skupštine Republike Srpske konstituisan je 19. oktobra 1996. na osnovu rezultata općih izbora 1996. koji su održani 14. septembra. Za predsjednika Narodne skupštine izabran je Dragan Kalinić iz SDS-a, koji je također vršio ovu funkciju krajem Prvog saziva, zamjenjivši Momčila Krajišnika, koji se povukao zbog međunarodnog pritiska. Ovaj saziv je raspušten 3. jula 1997, za vrijeme političke krize u entitetu, od strane tadašnje predsjednice Republike Srpske Biljane Plavšić. Međutim, NSRS nije prihvatio tu odluku i nastavio je rad donošenjem akata koji će kasnije biti poništeni. Narodna skupština je 5. jula izglasala da joj se oduzmu ovlaštenja i prenesu na Vrhovno vijeće odbrane. Politička kriza je završila pobjedom Biljane, koja je predvodila opoziciju sa novoformiranom strankom Srpski nacionalni savez, na prijevremenim izbora 1997. koji su bili održani 22. i 23. novembra, te ovaj saziv službeno je zamijenjen sa trećim 26. decembra 1997.